“আমি দলের সব পর্যায়ের নেতা কর্মীদের সম্মান করি। তাদের মনোভাবকে শ্রদ্ধা করি। দলের তৃণমূল নেতারা যদি সমর্থন দেয় এবং দলের কেন্দ্রিয় মনোনয়ন বোর্ড যদি আমার উপর আস্থা রাখে ইনশাল্লাহ আমি পটিয়ার হারিয়ে যাওয়া আসনটি আবারো পুনরুদ্ধার করে গণতন্ত্রের মা, আমাদের জননী বেগম জিয়াকে উপহার দিতে পারবো” বলেছেন গাজী সিরাজ উল্লাহ। নিউজগার্ডেন২৪ এর সাথে সাক্ষাতকারে গাজী সিরাজ তাঁর বর্ণাঢ্য রাজনৈতিক, শিক্ষা-সংগ্রামী জীবন তুলে ধরেন। একেবারে তৃণমূল থেকে উঠে আসা এই নেতা স্কুল জীবনে ১৯৮৮ সালে বড়লিয়া ইউনিয়ন ছাত্রদলের সাধারণ সম্পাদক,, ১৯৯০ সালে ইউনিয়ন কৃষি উচ্চ বিদ্যালয়ে ছাত্রদলের সভাপতি, ১৯৯১ সালে এজে চৌধুরী কলেজ ছাত্রদলের সভাপতি এবং ১৯৯৩ সালে হুলাইন ছালেহ নুর কলেজ শাখা ছাত্রদলের সভাপতির দায়িত্ব পালন করেন। ১৯৯৫ সালে পটিয়া উপজেলা ছাত্রদলে ভারপ্রাপ্ত সভাপতি হিসেবে তিনি সংগঠনকে শক্তিশালী অবস্থানে নিয়ে যান। বর্ণাঢ্য এই তরুণ রাজনীতিক ১৯৯৭ সাল থেকে ২০০১ সাল পর্যন্ত জাতীয়তাবাদী সামাজিক সাংস্কৃতিক সংগঠন জাসাসের চট্টগ্রাম দক্ষিণ জেলার সাধারণ সম্পাদক হিসেবে কৃতিত্বের সাথে দায়িত্ব পালন করেন। দলের দূর্দিনে তিনি ১৯৯৬-৯৭ সালে চট্টগ্রাম দক্ষিণ জেলা ছাত্রদলের ভারপ্রাপ্ত সাধারণ সম্পাদক হিসেবে দায়িত্ব পালন করেন। ১৯৯৬-২০০০ সাল পর্যন্ত তিনি চট্টগ্রাম আইন কলেজে ছাত্রদলের সাধারন সম্পাদক ছিলেন। পরে চট্টগ্রাম বিশ্ববিদ্যালয়ে ভর্তি হলে তাঁকে বিশ্ববিদ্যালয় শাখার সহ সভাপতির দায়িত্ব দেয়া হয়। তিনি ২০০২ থেকে ২০১৩ পর্যন্ত চট্টগ্রাম মহানগরী ছাত্রদলের আহবায়ক কমিটি সদস্য থেকে সহ সভাপতির দায়িত্ব পালন করেন। তার সাংগঠনিক দক্ষতার কারণে বিএনপি নেতাদের আগ্রহে তাঁকে ২০১৩ সালে চট্টগ্রাম মহানগরী ছাত্রদলের সভাপতি করা হয়। ২০১৮ সাল পর্যন্ত তিনি মহানগরী ছাত্রদলের সভাপতির দায়িত্ব পালন করেন। বর্তমানে তিনি দেশের অন্যতম রাজনৈতিক পীঠস্থান চট্টগ্রাম মহানগরী বিএনপির যুগ্ম সাধারণ সম্পাদক হিসেবে দায়িত্ব পালন করছেন। তাঁর সংগঠনিক দক্ষতা ও বিপ্লবী চেতনার কারণে তাকে বেশ কয়েকবার কারাবরণ করতে হয়। ১/১১ মইন-ফখরুদ্দিন সরকারের সময় বিএনপি চেয়ারপার্সন বেগম খালেদা জিয়ার মুক্তির দাবীতে আন্দোলনের অগ্রভাবে থাকার কারণে তাকে জরুরী সরকার তাকে আটক করে। তিনি সে সময় ৮মাস নির্জন কারাগারের প্রকোষ্ঠে বন্দী ছিলেন। এছাড়া রাজনৈতিক প্রতিপক্ষের হামলা ও মামলার শিকার হযেছেন অসংখ্যবার। বর্তমানে তার বিরুদ্ধে মামলার সংখ্যা ৬৪টি। এসব মিথ্যা মামলা তাঁকে জিয়াউর রহমানের রাজনৈতিক আদর্শ থেকে একচুলও নড়াতে পারেনি। বরং তিনি বর্তমানে দলের একজন বোদ্ধা ও পোড় খাওয়া রাজনীতিবিদ হিসেবে ব্যাপকভাবে পরিচিত। একজন মুক্ত চিন্তার রাজনীতিবিদ, সমাজ সেবক, শিক্ষানুরাগী গাজী মো: সিরাজ উল্লাহ শহীদ জিয়া শিশু সংগঠনের সাথেও দীর্ঘদিন জড়িত ছিলেন। ১৯৯৭ সালে তিনি পটিয়া সরকারি কলেজ ও বোয়ালখালি সিরাজুল ইসলাম কলেজে প্রতিপক্ষ ছাত্র সংগঠনের হামলায় মার্ত্মাক আহত হয়েও জাতীয়তাবাদী রাজনীতির পতাকা উড্ডীন রেখেছেন। গাজী সিরাজ পটিয়ার বরলিয়া ইউনিয়নের এক সম্ভ্রান্ত মুসলিম পরিবারে জম্মগ্রহন করেন। তাঁর মরহুম পিতা গাজী দুলা মিয়া শহীদ রাষ্ট্রপতি জিয়াউর রহমানের রাজনৈতিক আদর্শের একজন নিবেদিত প্রাণ কর্মী ছিলেন। তিনি ছিলেন তৎকালীন গ্রাম সরকারের প্রধান এবং উপজেলা বিএনপির সহ সভাপতি। পরিবার থেকেই তাঁর জাতীয়তাবাদী রাজনীতিরি হাতেখড়ি। তিনি চট্টগ্রাম বিশ্ববিদ্যালয় থেকে স্নাতকোত্তর ও এল এল বি ডিগ্রি লাভ করেন। আগামী জাতীয় সংসদ নির্বাচন সম্পর্কে তার ভাবনা কী জানতে চাইলে তিনি বলেন, ৪০ বছরেরও অধিক সময় জাতীয়তাবাদী রাজনীতির সাথে জড়িত আছি। শহীদ রাষ্ট্রপতি জিয়াউর রহমান ও বেগম জিয়ার রাজনৈতিক আদর্শ ও তারুণ্যের প্রতীক তারেক রহমানের রাজনৈতিক ও সামাজিক চিন্তা চেতনায় আজীবন রাজনীতি করেছি। সাবেক প্রধানমন্ত্রী গণতন্ত্রের মা’ আমাদের মা বেগম জিয়াকে সম্পূর্ণ রাজনৈতিক প্রতিহিংসার বশবতী হয়ে বর্তমান সরকার কারাগারে বন্দী করে রেখেছে। তাঁর মুক্তিই এখন আমাদের অগ্রাধিকার। তাঁকে মুক্ত করে এনে এদেশের মানুষের বাক ও ব্যক্তি স্বাধীনতা নিশ্চিত করে দেশে আইনের শাসন প্রতিষ্ঠা করার অঙ্গীকার নিয়ে আমার দল কাজ করে যাচ্ছে। দলের সব পর্যায়ের নেতা কর্মীদের বিশ্বাস সুষ্ঠ ও নিরপেক্ষ নির্বাচন হলে বিএনপি জয়লাভ করে সরকার গঠন করবে। তিনি বলেন এলাকার সাথে, এলাকার মানুষের সাথে তার যোগাযোগ আছে। মানুষ পরিবর্তন চায়-নতুনদের জায়গা দিতে আগ্রহী। যেহেতু দলীয় প্রতীকেই নির্বাচন হবে সেহেতু দল তাঁকে মনোনয়ন দিলে দলীয় নেতা কর্মীরাও তাকে সমর্থন দিবে। তাছাড়া একাদশ নির্বাচনে ছ্ত্রাদল ও যুবদলের শতাধিক নেতা নির্বাচন করতে আগ্রহী । দেশনেত্রী বেগম খালেদা জিয়া ও তারুণ্যের অহংকার তারেক রহমানও চান তরুনরা এগিয়ে আসুক। তাই তিনি মনোনয়ন পাওয়ার ক্ষেত্রে আশাবাদী বলে জানান।